ราชวิทยาลัยอายุรแพทย์ฯ จี้รัฐหาวัคซีนทางเลือก คุมโควิดด่วน
ราชวิทยาลัยอายุรแพทย์แห่งประเทศไทย ออกแถลงการณ์ฉบับที่ 2 จี้รัฐเร่งจัดหาวัคซีนทางเลือก ที่อย.รับรอง คุมการระบาดโควิด-19
ราชวิทยาลัยอายุรแพทย์แห่งประเทศไทย ออกแถลงการณ์ฉบับที่ 2 จี้รัฐเร่งจัดหาวัคซีนทางเลือก ที่อย.รับรอง คุมการระบาดโควิด-19
29 มิ.ย. 2564

ผู้สื่อข่าวรายงาน วันนี้  29  มิ.ย. 2564  เฟสบุ๊คราชวิทยาลัยอายุรแพทย์แห่งประเทศไทย  ได้โพสต์ประกาศ  ที่ รอ.ทั่วไป 78 /2564 ราชวิทยาลัยอายุรแพทย์แห่งประเทศไทย  เรื่อง วัคซีนป้องกันโรคติดเชื้อไวรัสโคโรนา 2019 (ฉบับที่ 2) โดยมีใจความระบุว่า
ตามที่ราชวิทยาลัยอายุรแพทย์แห่งประเทศไทยได้แถลงจุดยืน (position statement) เรื่องวัคซีนป้องกันโรคติดเชื้อไวรัสโคโรนา 2019 (วัคซีนโควิด 19) ฉบับที่ 1 ไปแล้วเมื่อวันที่ 7 พฤษภาคม 2564 เพื่อสนับสนุนให้ทุกท่านรับวัคซีนโควิด 19 โดยเร็วที่สุดนั้น จากสถานการณ์การระบาดที่มีจำนวนผู้ป่วยเพิ่มขึ้น การเกิดการระบาดของเชื้อกลายพันธุ์เข้ามาในประเทศ รวมทั้งข้อมูลเรื่องประสิทธิภาพและประสิทธิผลของวัคซีนโควิด 19 ชนิดต่าง ๆ ที่เพิ่มขึ้น กรรมการบริหารราชวิทยาลัยอายุรแพทย์แห่งประเทศไทย จึงมีมติแถลงจุดยืน (position statement) เรื่องวัคซีนป้องกันโรคติดเชื้อไวรัสโคโรนา 2019 ฉบับที่ 2
ประกาศ ณ วันที่ 29 มิถุนายน พ.ศ.2564  นายแพทย์อนุตตร จิตตินันทน์ ประธานราชวิทยาลัยอายุรแพทย์แห่งประเทศไทย
